DA
L 302/72
Den Europæiske Unions Tidende
22.11.2022
Tabel 1 Spektrumanalysatorparametre Frekvensbånd MHz
30 til 1000
Spidsværdidetektor
Middelværdidetektor
RBW ved -3 dB
Minimum scanningstid
RBW ved -3 dB
Minimum scanningstid
100/120 kHz
100 ms/MHz
100/120 kHz
100 ms/MHz
Bemærk: Hvis en spektrumanalysator anvendes til de højeste målinger, skal videobåndbredden være mindst tre gange resolutionsbåndbredden (RBW).
Tabel 2 Scannermodtagerparametre Frekvensbånd MHz
30 til 1000
Spidsværdidetektor
Middelværdidetektor
BW ved -6 dB
Trinstørrelse
Minimum scan­ ningstid
BW ved -6 dB
Trinstørrelse
Minimum scan­ ningstid
120 kHz
50 kHz
5 ms
120 kHz
50 kHz
5 ms
4.4.
Målinger Den tekniske tjeneste skal udføre denne prøvning med de intervaller, der er specificeret i CISPR 12-standarden i hele frekvensområdet 30 til 1000 MHz.
Hvis fabrikanten alternativt fremlægger måledata for hele frekvensbåndet fra et prøvningslaboratorium, der er akkrediteret i henhold til de relevante dele af ISO 17025 og anerkendt af den typegodkendende myndighed, kan den tekniske tjeneste opdele frekvensområdet i 14 frekvensbånd, 30-34 MHz, 34-45 MHz, 45-60 MHz, 6080 MHz, 80-100 MHz, 100-130 MHz, 130-170 MHz, 170-225 MHz, 225-300 MHz, 300-400 MHz, 400525 MHz, 525-700 MHz, 700-850 MHz og 850-1,000 MHz, og udføre prøvninger på de 14 frekvenser, der giver det højeste emissionsniveau inden for hvert enkelt frekvensbånd, for at bekræfte, at køretøjet opfylder kravene i dette bilag.
Hvis grænsen overskrides under prøvningen, skal det kontrolleres, at denne overskridelse skyldes køretøjet og ikke stråling fra omgivelserne, herunder bredbåndsemission fra en elektrisk/elektronisk enhed. 4.5.
Aflæsninger Den højeste af værdierne i forhold til grænseværdien (horisontal/vertikal polarisering og antenneplacering på køretøjets venstre og højre side) i hvert af de 14 frekvensbånd skal antages som den karakteristiske værdi for den frekvens, for hvilken målingerne fandt sted. 4.6.
Antenneposition Målingerne foretages på køretøjets venstre og højre side.
Den vandrette afstand måles fra antennens referencepunkt til den nærmeste del af køretøjets karrosseri.
Der kan kræves flere antennepositioner (både for en antenneafstand på 10 m og 3 m) afhængigt af køretøjets længde.
Samme positioner anvendes til både horisontale og vertikale polariseringsmålinger.
Antallet af antennepo­ sitioner og antennens placering i forhold til køretøjet skal dokumenteres i prøvningsrapporten. — Hvis køretøjets længde er mindre end antennens 3 dB strålebredde, kræves der kun én antenneposition.
Antennen skal være rettet ind efter midten af det samlede køretøj (se figur 1).